पाएं अपने शहर की ताज़ा ख़बरें और फ्री ई-पेपरडाउनलोड करें
नेताजी सुभाष चंद्र बोस मेडिकल कॉलेज में 89.65 लाख रुपए की लागत से अत्याधुनिक सुविधाओं से लैस 20 बेड का कोविड अस्पताल महज तीन दिन में तैयार हो गया। इसकी खासियत ये है कि इसे कहीं भी शिफ्ट किया जा सकता है। इनफ्लैटेबल स्ट्रक्चर मटेरियल के उपयोग से तैयार इस अस्पताल में कोविड मरीजों की जरूरत संबंधी सभी संसाधन उपलब्ध कराए गए हैं।
जानकारी के अनुसार 20 बेड के इस अस्पताल का निर्माण मेडिकल के स्कूल ऑफ एक्सीलेंस इन पलमोनरी मेडिसिन भवन की पार्किंग में किया गया है। एसी युक्त अस्पताल में कोविड मरीजों के लिए जरूरी ऑक्सीजन, हाईफ्लो ऑक्सीजन, वेंटिलेटर, पीटी, पीआरओ, ऑक्सीमैक्स, ऑक्सीजन और सक्शन लाइन के साथ साइड लाकर, ड्रिप सेट और हाई कार्डिक टेबल दिया गया है। वहीं, मरीजों के लिए 3 सीटर टॉयलेट और दो वॉशरूम भी इस बनाए गए हैं।
एयर सेपरेशन यूनिट भी लगाई
कोविड वार्ड में ऑक्सीजन की कमी नहीं रहेगी। यहां एयर सेपरेशन यूनिट भी लगाई गई है, जो हवा से ऑक्सीजन बनाएगी। मेडिकल कॉलेज के डीन डॉक्टर प्रदीप कसार के मुताबिक अगले दो दिनों में यहां कोविड मरीजों को भर्ती किया जाएगा। इस अत्याधुनिक कोविड वार्ड के तैयार होने से संक्रमितों को बड़ी राहत मिलेगी। इस वार्ड को जरूरत के अनुसार एक स्थान से दूसरे स्थान पर शिफ्ट भी किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn